***Návrh***

**Zmluva o dielo**

uzatvorená podľa ustanovenia § 536 a nasl. zákona č. 513/1991 Zb. Obchodný zákonník v znení neskorších predpisov (ďalej len „Obchodný zákonník“)

**Článok I.**

**Zmluvné strany**

* 1. **Objednávateľ:** **Mesto Vranov nad Topľou**

Sídlo: Dr. C. Daxnera 87/1, 093 16 Vranov nad Topľou

IČO: 00332933

DIČ: 2020631910

IČ DPH:

Štatutárny zástupca: Ing. Ján Ragan, primátor mesta

Oprávnený jednať vo veciach zmluvných:

Oprávnený jednať vo veciach technických:

Bankové spojenie

Číslo účtu (IBAN):

Tel.:

E-mail:

(ďalej len „objednávateľ“)

**1.2 Zhotoviteľ:**

Sídlo: .........................................................

Registrácia: .........................................................

Štatutárny zástupca: .........................................................

Oprávnený rokovať vo veciach

* zmluvných: .........................................................
* technických: .........................................................

IČO: .........................................................

DIČ: .........................................................

IČ DPH: .........................................................

Kontaktná osoba: .........................................................

Kontakt: .........................................................

Bankové spojenie: .........................................................

Číslo účtu (IBAN): .........................................................

(ďalej len „zhotoviteľ“)

(ďalej spolu len „zmluvné strany“)

1.3 Zmluvné strany uzatvárajú na stavebnú akciu: **„Zariadenie opatrovateľskej služby vo Vranove nad Topľou - prestavba“** zmluvu o dielo v súlade s postupom zadávania podlimitných zákaziek podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“).

# 1.4 Zhotoviteľ je povinný zložiť depozit vo výške 5% z ponúkanej ceny diela bez DPH, na bankový účet objednávateľa, a to do 8 pracovných dní po nadobudnutí účinnosti Zmluvy o dielo. Depozit je určený na zabezpečenie náhrady škody a finančných nárokov objednávateľa, ktoré mu vzniknú v prípade porušenia zmluvných povinností  zo strany zhotoviteľa. V prípade, ak zhotoviteľ poruší niektorú zo svojich povinností v zmysle  tejto Zmluvy, a ktorej porušenie zakladá nárok na náhradu škody, zmluvnú pokutu alebo iný finančný nárok pre objednávateľa, objednávateľ má právo uspokojiť svoj nárok z hodnoty depozitu. Objednávateľ sa zaväzuje vrátiť zhotoviteľovi depozit v plnej výške alebo jeho alikvotnú časť do konca mesiaca, ktorý nasleduje po mesiaci, kedy došlo k riadnemu odovzdaniu diela a odstránení závad, ktoré bránia užívaniu diela. Zhotoviteľ nemá právo požadovať vrátenie depozitu počas trvania  zmluvného vzťahu. Za depozit sa považuje aj banková záruka.

**Článok II.**

**Predmet plnenia**

2.1 Zhotoviteľ sa zaväzuje zhotoviť vo vlastnom mene a na vlastnú zodpovednosť dielo **„Zariadenie opatrovateľskej služby vo Vranove nad Topľou - prestavba“**, a to

* podľa schváleného projektu stavby dodaného objednávateľom,
* podľa podmienok dohodnutých v tejto zmluve,
* podľa podmienok a v rozsahu uvedenom v súťažných podkladoch verejného obstarávania na predmet zákazky, ktorého obsahom je zhotovenie diela podľa tejto zmluvy

2.2 Objednávateľ sa zaväzuje dielo zhotovené v súlade so zmluvou prevziať a zaplatiť dohodnutú cenu podľa platobných podmienok v článku V. tejto zmluvy.

* 1. Dielo pozostáva z prác uvedených vo výkaze – výmer s prihliadnutím na body 4.2.1 až 4.2.5 tejto zmluvy.

**Článok III.**

**Čas plnenia**

3.1. Zhotoviteľ sa zaväzuje:

3.1.1. Dokončiť a odovzdať dielo v termíne: do **6 mesiacov** odo dňa prevzatia staveniska.

3.1.2. Vyznačiť existujúce vedenia inžinierskych sietí vrátane ich ochranných pásmach v priestore staveniska.

3.1.3 Prevziať stavenisko, zbavené faktických a právnych chýb a nárokov tretích osôb do 10 dní odo dňa písomnej výzvy objednávateľa adresovanej zhotoviteľovi k prevzatiu stanoviska za podmienky nadobudnutia účinnosti tejto zmluvy.

3.1.4. Predložiť objednávateľovi doklad (úradne osvedčenú kópiu) o poistení pre prípad zodpovednosti za škodu spôsobenú svojou činnosťou s dojednaným poistným plnením minimálne vo výške hodnoty celého diela s DPH, s platnosťou a účinnosťou počas celej doby trvania diela, najneskôr v deň odovzdania a prevzatia staveniska podľa tejto zmluvy o dielo.

3.1.5. Predložiť objednávateľovi pri prevzatí staveniska harmonogram postupu stavebných prác s vecným, časovým a finančným plánom

3.1.6. Bez meškania informovať objednávateľa o vzniku akejkoľvek udalosti, ktorá by mohla mať vplyv na kvalitu a lehotu dokončenia diela.

3.2. Objednávateľ sa zaväzuje:

3.2.1. Dodať zhotoviteľovi projekt stavby v 2 výtlačkoch: do termínu odovzdania staveniska.

3.2.2. Odovzdať zhotoviteľovi stavebné povolenie: do termínu odovzdania staveniska.

3.2.3. Určiť odberové miesta vody a elektrickej energie, vyznačiť hranice staveniska a určiť miesto odvážania stavebného odpadu, v termínoch, ktoré budú dohodnuté v zápise pri odovzdaní a prevzatí staveniska.

3.2.4. Počas zhotovovania diela v nevyhnutných prípadoch bezodkladne poskytovať zhotoviteľovi žiadanú súčinnosť, a to na základe písomnej výzvy s presným vymedzením tejto súčinnosti.

3.3. Ak zhotoviteľ pripraví dielo alebo jeho dohodnutú časť na odovzdanie pred dohodnutým termínom, zaväzuje sa objednávateľ toto dielo prevziať aj v skoršom ponúknutom termíne, ak dielo nebude mať vady alebo nedorobky, ktoré by bránili v jeho užívaní.

**Článok IV.**

**Cena diela**

4.1. Cena za zhotovenie predmetu zmluvy v rozsahu podľa článku II. tejto zmluvy je stanovená dohodou zmluvných strán v súlade s ustanoveniami zákona č. 18/1996 Z. z. o cenách v znení neskorších predpisov a bola dohodnutá na základe podrobného rozpočtu, ktorý tvorí Prílohu č. 1 tejto zmluvy.

4.1.1. Dohodnutá cena za dielo je pre zhotoviteľa záväzná a pokrýva celý zmluvný záväzok, všetky náležitosti a veci nevyhnutné na riadne vykonanie a odovzdanie predmetu zmluvy, ktoré umožnia objednávateľovi riadne nakladanie s odovzdaným predmetom zmluvy.

4.1.2. Cena môže byť zmenená len dohodou zmluvných strán vo forme samostatného podpísaného dodatku k tejto zmluve, a to v súlade s príslušnými ustanoveniami zákona o verejnom obstarávaní v prípade legislatívnych zmien alebo inflácie.

4.2. Cena za zhotovenie diela podľa článku II. tejto zmluvy je:

**Cena celkom bez DPH :** ....................... **EUR (slovom:** ....................... **)**

**DPH 20% :** ....................... **EUR (slovom:** ....................... **)**

**Cena celkom s DPH :** ....................... **EUR (slovom:** ....................... **)**

4.2.1 V cene za dielo sú zahrnuté všetky náklady a výdavky zhotoviteľa, ktoré súvisia s vykonaním diela.

4.2.2. Práce, ktoré zhotoviteľ nevykoná, vykoná bez príkazu alebo súhlasu objednávateľa alebo odchylne od dojednaných zmluvných podmienok, objednávateľ neuhradí.

4.2.3. V cene sú obsiahnuté aj náklady na vytýčenie stavby a vybudovanie, prevádzku, údržbu a vypratanie staveniska, ako aj vytýčenie podzemných vedení sietí a vytýčenie smerových a výškových bodov stavby, vyhotovenie dokumentácie skutočného zhotovenia stavby, porealizačné zameranie stavby (geometrický plán, aj v digitálnej forme, overený príslušným katastrálnym úradom) a zabezpečení ostatných záväzkov zhotoviteľa z tejto zmluvy.

4.2.4. Zmluvné strany prehlasujú, že rozpis rozpočtu v zmysle Prílohy č. 1 tejto zmluvy je úplný a záväzný pre účely aplikácie § 546 a nasl. Obchodného zákonníka.

4.2.5. Zhotoviteľ s prihliadnutím na svoje odborné znalosti a vynaloženú odbornú starostlivosť svojim podpisom prehlasuje, že rozpis rozpočtu v zmysle Prílohy č. 1 tejto zmluvy je úplný, záväzný a vyhovujúci pre kompletné zhotovenie, dokončenie a riadne odovzdanie diela, pričom Zhotoviteľ taktiež vyhlasuje, že predložená dokumentácia je komplexná vo vzťahu k všetkým potrebným prácam a materiálom, ktoré majú byť použité pri vyhotovení diela. Zhotoviteľ sa zaväzuje dodržať všetky podmienky uvedené v súťažných podkladoch verejného obstarávania vrátane tých ktoré určujú rozsah prác a spôsob určenie ceny diela.

4.2.6. V prípade, že počas realizácie diela nastane potreba zmeny použitých materiálov, konštrukcií a druhov stavebných prác oproti projektovej dokumentácii, musí byť každá zmena vopred odsúhlasená projektantom, technickým dozorom objednávateľa, zaznamenaná v stavebnom denníku a zrealizovaná až po nadobudnutí účinnosti dodatku k tejto zmluve.

4.2.7. Použitie ekvivalentu oproti projektovej dokumentácii pri realizácii diela podlieha predchádzajúcemu odsúhlaseniu projektantom a technickým dozorom objednávateľa. Bez odsúhlasenia nie je možné ekvivalent použiť resp. zabudovať.

**Článok V.**

**Platobné podmienky**

5.1. Zdroj finančných prostriedkov na predmet zmluvy bude:

* z Integrovaného regionálneho operačného programu, Prioritná os 2. Ľahší prístup k efektívnym a kvalitnejším verejným službám a
* z vlastných zdrojov rozpočtu mesta ako objednávateľa.

5.2. Cenu za zhotovenie diela uhradí objednávateľ na základe čiastkových faktúr, ktoré zhotoviteľ vystaví a odošle objednávateľovi za týchto podmienok:

5.2.1 Práce budú fakturované na základe overených zisťovacích protokolov a súpisov vykonaných prác, v ktorých bude uvedené množstvo merných jednotiek a ich ocenenie v súlade s objektovou skladbou projektu stavby a ponukového rozpočtu.

5.2.2. Overenie vykonaných prác vykoná odborný technický dozor objednávateľa a autorizuje objednávateľ do 5. pracovného dňa od predloženia súpisu prác zhotoviteľom. Ak má súpis prác chyby, vráti ho zhotoviteľovi na prepracovanie.

5.2.3. Čiastkové faktúry môžu byť vystavené najskôr po zrealizovaní nasledovných častí diela takto:

* prvá faktúra po zrealizovaní 30 % z diela,
* druhá faktúra po zrealizovaní 30 % z diela,
* tretia faktúra po zrealizovaní 30 % z diela,
* štvrtá - posledná faktúra vo zvyšnej hodnote diela bude vystavená najskôr po odovzdaní a prevzatí Diela bez vád a nedorobkov.

5.3. Faktúru vyhotoví zhotoviteľ v súlade so zákonom č. 222/2004 Z. z. o dani z pridanej hodnoty v znení neskorších predpisov a predloží objednávateľovi v 6 originálnych výtlačkoch. Faktúra bude obsahovať minimálne tieto údaje:

* číslo faktúry, resp. daňového dokladu,
* označenie objednávateľa a zhotoviteľa, peňažný ústav, číslo účtu,
* IČO a DIČ zhotoviteľa, IČO objednávateľa,
* označenie registra, ktorý PO zapísal v obchodnom registri a číslo zápisu,
* miesto a názov diela, evidenčné číslo stavby,
* číslo zmluvy, dátum jej uzatvorenia,
* zdaniteľné obdobie,
* deň odoslania a deň splatnosti faktúry,
* fakturovanú základnú čiastku bez DPH, čiastku DPH a celkovú fakturovanú sumu,
* pečiatku a podpis oprávneného zástupcu zhotoviteľa,
* prílohou faktúry bude objednávateľom odsúhlasený súpis vykonaných prác.

5.4. Splatnosť jednotlivých faktúr je 60 dní odo dňa ich doručenia objednávateľovi. Faktúra sa považuje za uhradenú dňom odpísania prostriedkov z účtu objednávateľa.

5.5. V prípade, že faktúra nebude obsahovať náležitosti uvedené v tejto zmluve, objednávateľ je oprávnený vrátiť ju zhotoviteľovi na doplnenie. V takom prípade sa preruší plynutie lehoty splatnosti a nová lehota splatnosti začne plynúť doručením opravenej faktúry objednávateľovi.

5.6. Platby za vykonané práce nemajú vplyv na záruky poskytované zhotoviteľom a neplatia ako doklad o prevzatí prác a dodávok.

**Článok VI.**

**Záručná doba, zodpovednosť za vady**

6.1. Zhotoviteľ zodpovedá za to, že predmet tejto zmluvy je zhotovený podľa schváleného projektu stavby, STN, vzťahujúcimi sa na predmet plnenia, dohodnutých zmluvných podmienok, a že minimálne počas záručnej doby bude mať vlastnosti, dohodnuté v tejto zmluve.

6.2. Záručná doba je 60 mesiacov na stavebnú časť a na technologickú časť podľa záruk stanovených výrobcom technológií. Začína plynúť odo dňa protokolárneho prevzatia celého diela objednávateľom. Za chyby diela, na ktoré sa vzťahuje záruka, zodpovedá zhotoviteľ v rozsahu tejto záruky.

6.2.1. Záručná doba neplynie v čase, kedy objednávateľ nemohol dielo užívať pre chyby, za ktoré zodpovedá zhotoviteľ.

6.2.2. Zhotoviteľ zodpovedá za vady a nedorobky, ktoré predmet zmluvy bude mať v čase jeho odovzdania objednávateľovi. Za vady, ktoré sa prejavia po odovzdaní diela zodpovedá zhotoviteľ vtedy, ak boli spôsobené porušením jeho povinností.

6.3. Zmluvné strany sa dohodli pre prípad chyby diela, že počas záručnej doby má zhotoviteľ povinnosť bezplatného odstránenia chyby.

6.4. Zhotoviteľ nezodpovedá za chyby diela, ktoré boli spôsobené použitím podkladov a vecí, poskytnutých objednávateľom a zhotoviteľ ani pri vynaložení odbornej starostlivosti nemohol zistiť ich nevhodnosť alebo na ňu upozornil objednávateľa a ten na ich použití trval.

6.5. Chyby diela, uvedené v protokole o odovzdaní a prevzatí diela, strany nepovažujú za konečnú možnosť reklamácie zjavných chýb zo strany objednávateľa a odovzdanie diela sa nepovažuje za prehliadku diela objednávateľom v zmysle ustanovenia § 562 Obchodného zákonníka. Objednávateľ môže zjavné chyby písomne reklamovať do 15 dní po prevzatí diela.

6.6. Materiály, stavebné diely a výrobky, ktoré nezodpovedajú zmluve a požadovaným skúškam, musí zhotoviteľ na vlastné náklady odstrániť a nahradiť bezchybnými.

6.7. Objednávateľ je povinný umožniť zhotoviteľovi prístup do priestorov, kde sa majú chyby diela, zistené počas záručnej doby, odstraňovať.

6.8. Objednávateľ sa zaväzuje, že prípadnú reklamáciu chyby diela uplatní bezodkladne po jej zistení, a to písomnou formou.

6.9. Zhotoviteľ sa zaväzuje začať s odstraňovaním prípadných chýb predmetu plnenia bezodkladne, najneskôr do 7 dní od uplatnenia oprávnenej reklamácie objednávateľa a chyby odstrániť v čo najkratšom technicky možnom čase. Termín odstránenia chýb dohodnú zmluvné strany písomne pri reklamačnom konaní.

6.10. Ak zhotoviteľ neodstráni chyby a nedorobky, uvedené v protokole o odovzdaní a prevzatí diela v dohodnutej lehote, má právo ich odstrániť objednávateľ a uhradiť ich z čiastky z depozitu zloženého podľa bodu 1.4 tejto zmluvy.

6.11. Za škody, ktoré vzniknú predčasným užívaním stavby, na ktorom sa zmluvné strany dohodli, zodpovedá objednávateľ a zhotoviteľ ich odstráni na základe dodatku k zmluve na náklady objednávateľa.

6.12. Chyby projektu stavby, zabezpečeného objednávateľom, budú zmluvné strany riešiť podľa § 551 až 552 Obchodného zákonníka.

**Článok VII.**

**Podmienky vykonania diela, realizácia diela a odovzdanie**

7.1. Zhotoviteľ vykonáva činnosti, spojené s predmetom diela vo vlastnom mene, na vlastnú zodpovednosť podľa zmluvy, pričom rešpektuje technické špecifikácie a platné právne predpisy.

7.2. Zhotoviteľ je povinný zabezpečiť dielo proti krádeži a poškodeniu, poistiť ho proti vzniku škody a zabezpečiť na svoje náklady stráženie a osvetlenie staveniska.

7.3. Zhotoviteľ v plnom rozsahu zodpovedá za bezpečnosť a ochranu zdravia všetkých osôb, ktoré sú oprávnené zdržiavať sa v priestore staveniska podľa zákona č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov a vyhlášky Ministerstva práce, sociálnych vecí a rodiny Slovenskej republiky č. 147/2013 Z. z., ktorou sa ustanovujú podrobnosti na zaistenie bezpečnosti a ochrany zdravia pri stavebných prácach a prácach s nimi súvisiacich a podrobnosti o odbornej spôsobilosti na výkon niektorých pracovných činností.

7.3.1. Zhotoviteľ zodpovedá za zabezpečenie požiarnej ochrany v zmysle zákona č. 314/2001 Z. z. o ochrane pred požiarmi v znení neskorších predpisov a vyhlášky Ministerstva vnútra Slovenskej republiky č. 94/2004 Z. z., ktorou sa ustanovujú technické požiadavky na protipožiarnu bezpečnosť pri výstavbe a pri užívaní stavieb, ako aj za zabezpečenie minimálnych bezpečnostných a zdravotných požiadaviek na stavenisko podľa nariadenia vlády SR č. 396/2006 Z. z. o minimálnych bezpečnostných a zdravotných požiadavkách na stavenisko.

7.3.2. V súvislosti s vykonávaním diela je zhotoviteľ povinný minimalizovať zásahy do životného prostredia, zachovávať a nepoškodzovať existujúcu faunu a flóru, v maximálnej miere využívať existujúce spevnené komunikácie a plochy. Pri pohybe techniky je nutné túto zabezpečiť proti únikom nebezpečných látok do okolitého prostredia.

7.3.3. V súlade so zákonom č. 79/2015 Z. z. o odpadoch a o zmene a doplnení niektorých zákonov v znení neskorších predpisov zhotoviteľ v plnom rozsahu zodpovedá za nakladanie s odpadmi, ktoré vznikli v súvislosti s realizáciou diela. Odpady, najmä z plastov, gumy, papiera a pod. sa nesmú likvidovať spaľovaním. Odpady zo stavebnej činnosti je zhotoviteľ povinný podľa možností separovať. Bežné odpady musia byť vyvezené na skládku, recyklovateľné odpady odovzdané na recykláciu a nebezpečné odpady musia byť likvidované prostredníctvom oprávnených organizácií.

7.3.4. Zhotoviteľ je povinný pri každom úniku nebezpečných látok do okolitého prostredia alebo pri každej ekologickej havárii informovať užívateľa a vzniknutú haváriu odstrániť v spolupráci s užívateľom na svoje náklady.

7.4. Zhotoviteľ zodpovedá za to, že pri realizácii diela nepoužije materiál, o ktorom je v čase jeho použitia známe, že je škodlivý. Použité stavebné výrobky pri realizácii stavebného diela musia spĺňať podmienky a požiadavky, uvedené v zákone č. 133/2013 Z. z. o stavebných výrobkoch a o zmene a doplnení niektorých zákonov v znení neskorších predpisov a v zákone č. 264/1999 Z. z. o technických požiadavkách na výrobky a o posudzovaní zhody a o zmene a doplnení niektorých zákonov v znení neskorších predpisov.

7.5. Objednávateľ je oprávnený vykonávať stavebný dozor nad realizáciou diela a dodržiavaním zmluvných podmienok, ktorý má za tým účelom prístup na pracoviská, kde sa zmluvné práce realizujú alebo skladujú materiály.

7.5.1. Zhotoviteľ je povinný umožniť objednávateľovi vykonávanie stavebného dozoru, najmä:

* oboznámiť sa s podkladmi zhotoviteľa, podľa ktorých stavbu realizuje
* prevziať od neho stavenisko, základné smerové a výškové vytýčenie stavby
* kontrolu dodržiavania podmienok stavebných povolení a opatrení štátneho stavebného dohľadu počas realizácie stavby
* zabezpečiť zhotoviteľovi spoluprácu s projektantom pri zabezpečovaní súladu vykonávaných prác a dodávok s projektom stavby v rámci výkonu jeho autorského dozoru
* zabezpečiť kontrolu doplňovania a zakresľovania zmien do projektovej dokumentácie, podľa ktorej sa stavba realizuje
* kontrolu zhotoviteľom predkladaných dodatkov a zmien projektu
* kontrolu vecnej a cenovej správnosti a úplnosti oceňovacích podkladov a platobných dokladov, ich súlad s podmienkami zmluvy
* kontrolu tých častí diela, ktoré budú v ďalšom postupe zakryté alebo sa stanú neprístupnými
* kontrolu postupu prác podľa časového harmonogramu
* kontrolu plnenia odsúhlaseného skúšobného plánu verejnej práce, k čomu predloží zhotoviteľ doklady, ktoré preukazujú kvalitu vykonaných prác a dodávok (certifikáty, atesty, protokoly a pod.)
* sledovanie vedenia stavebného denníka v súlade so zmluvnými podmienkami a zákonom č. 50/1976 Zb. o územnom plánovaní a stavebnom poriadku (stavebný zákon)
* kontrolu riadneho uskladnenia materiálov, strojov, zariadení a konštrukcií
* spolupracovať pri príprave dokladov pre záverečné hodnotenie stavby
* kontrolu odstraňovania chýb a nedorobkov
* kontrolu vypratania staveniska.

7.6. Skutočnosť, že objednávateľ skontroloval výkresy, dodávky vzorky a vykonané práce, nezbavuje zhotoviteľa povinnosti zodpovedať za prípadné chyby a vykonávanie potrebných kontrol tak, aby bolo zaručené riadne splnenie predmetu diela.

7.7. Pre sledovanie postupu výstavby bude objednávateľ organizovať na stavbe kontrolné dni, na ktoré bude pozývať účastníkov, vyhotovovať zápisy o ich priebehu a posielať ich účastníkom kontrolného dňa. Vzájomne odsúhlasené a prijaté opatrenia na kontrolných dňoch sa stanú pokynom pre zhotoviteľa na vykonanie prác, pokiaľ nemenia predmet a cenu zmluvy.

7.8. Zhotoviteľ poveruje výkonom funkcie stavbyvedúceho ......................., osvedčenie o vykonaní odbornej skúšky č. ....................... (uvedie úspešný uchádzač pri podpise ZoD).

7.9. Zhotoviteľ vyzve písomne objednávateľa na prevzatie diela najmenej 15 dní pred dňom dokončenia diela, uvedeným v článku III. bod 3.1.1. tejto zmluvy.

7.10. K preberaciemu konaniu zhotoviteľ pripraví:

* stavebné denníky,
* revízne správy,
* certifikáty, atesty apod. doklady potrebné k realizácií a užívaniu predmetu stavby,
* porealizačné zameranie stavby,
* doklady o overení požadovaných vlastností rozhodujúcich výrobkov podľa § 43f a § 47 stavebného zákona, zákona č. 133/2013 Z. z. o stavebných výrobkoch a o zmene a doplnení niektorých zákonov v znení neskorších predpisov a zákona č. 58/2018 Z. z. o posudzovaní zhody výrobku v znení neskorších predpisov,
* zápisy o vykonaných skúškach (tlakových skúškach, skúškach tesnosti a pod.),
* zápisy o kontrole častí diela, ktoré boli počas jeho realizácie zakryté.

Náklady spojené so zabezpečením vyššie uvedenej dokumentácie (podľa bodu 7.10) znáša zhotoviteľ.

7.11. Ak zhotoviteľ uvedené doklady k začatiu preberacieho konania nepredloží, objednávateľ preberacie konanie nezačne a zhotoviteľovi vyúčtuje všetky náklady, ktoré mu z toho dôvodu vznikli. Podmienkou odovzdania a prevzatia diela je úspešné vykonanie všetkých skúšok predpísaných osobitnými predpismi, záväznými normami a projektovou dokumentáciou. Doklady o týchto skúškach podmieňujú prevzatie diela.

7.12. O odovzdaní a prevzatí diela spíšu zmluvné strany zápisnicu (preberací protokol). Dielo bude odovzdané, len ak objednávateľ v zápisnici vyhlási, že dielo preberá.

7.12.1. Dielo môže byť zhotoviteľom odovzdané a objednávateľom prevzaté aj v prípade, že v preberacom protokole budú uvedené vady a nedorobky, ktoré samy o sebe ani v spojení s inými nebránia plynulej a bezpečnej prevádzke, resp. užívaniu. Tieto zjavné vady a nedorobky musia byť uvedené v preberacom protokole o odovzdaní a prevzatí diela so stanovením termínu ich odstránenia.

7.13. Stavenisko je povinný zhotoviteľ vypratať v termíne, ktorý určí objednávateľ v zápisnici o odovzdaní a prevzatí diela.

7.14. Zhotoviteľ zodpovedá za čistotu a poriadok na stavenisku. Zhotoviteľ odstráni na vlastné náklady odpady, ktoré sú výsledkom jeho činnosti.

7.14.1. Objednávateľ nezabezpečuje pre Zhotoviteľa zariadenie staveniska, depóniu zeminy a skladovanie odpadov, ktoré sú výsledkom jeho činnosti. Uvedené si Zhotoviteľ zabezpečí na vlastné náklady.

7.15. Vlastníkom stavby je objednávateľ. Nebezpečenstvo škody na diele a na veciach a materiáloch, potrebných na jeho zhotovenie znáša zhotoviteľ do protokolárneho prevzatia celého diela objednávateľom.

7.16. Zhotoviteľ zostáva vlastníkom stavebných materiálov, výrobkov a zariadení, ktoré dodal na zhotovenie diela, až do ich úhrady objednávateľom.

7.17. Objednávateľ zabezpečí všetky rozhodnutia orgánov štátnej správy, potrebné pre vykonanie diela.

7.18. Zhotoviteľ nesmie zadať predmet plnenia ako celok k zhotoveniu inému subjektu.

* 1. Zhotoviteľ je oprávnený zveriť vykonanie časti diela tretej osobe (subdodávateľovi) iba v rozsahu uvedenom v prílohe č. 2 tejto ZoD (Zoznam známych subdodávateľov). Pri výkone diela prostredníctvom subdodávateľov je zhotoviteľ plne zodpovedný voči objednávateľovi za včasné a riadne vykonanie diela, akoby ho vykonával sám.
	2. Zhotoviteľ môže vo výnimočných prípadoch zmeniť, t.j. zvýšiť podiel subdodávok uvedený v prílohe č. 2 tejto ZoD, a to zmenou podielu subdodávok pre už v prílohe uvedeného subdodávateľa alebo doplnením nového subdodávateľa spolu s podielom subdodávok. V prípade zmeny podielu subdodávok je zhotoviteľ povinný oznámiť objednávateľovi dôvod tejto zmeny, a to desať kalendárnych dní pred začatím vykonávania časti diela. V prípade doplnenia subdodávateľa je zhotoviteľ povinný objednávateľovi oznámiť takéhoto subdodávateľa spolu s odôvodnením a s popisom ním vykonávaných prác, a to desať kalendárnych dní pred začatím vykonávania časti diela. Zhotoviteľ objednávateľovi spolu s oznámením o doplnení subdodávateľa predloží doklady preukazujúce splnenie podmienky osobného postavenia podľa § 32 ods. 1 písm. e) a f) zákona č. 343/2015 Z. z. o verejnom obstarávaní od subdodávateľa, resp. preukáže splnenie tejto podmienky podľa § 152 zákona o verejnom obstarávaní. Náklady spojené so zabezpečením týchto dokladov znáša zhotoviteľ bez nároku na ich úhradu objednávateľom. Objednávateľ odmietne takéhoto subdodávateľa písomným oznámením zhotoviteľovi zaslaným do siedmich kalendárnych dní odo dňa doručenia oznámenia o zmene subdodávateľa v prípade:

a) nepredloženia dokladov preukazujúcich splnenie osobného postavenia

b) nesplnenia podmienok osobného postavenia

c) predloženia neplatných dokladov,

d) poskytnutia nepravdivých alebo skreslených informácií,

Subdodávateľ môže začať vykonávanie časti diela iba po písomnom odsúhlasení objednávateľom. V prípade, ak subdodávateľ začne vykonávať časť diela bez súhlasu objednávateľa alebo napriek odmietnutiu subdodávateľa objednávateľom, má objednávateľ právo prerušiť vykonávané práce, prípadne žiadať ich odstránenie na náklady zhotoviteľa. Zhotoviteľ v takomto prípade nemá nárok na predĺženie času plnenia podľa tejto ZoD, úhrady za takto vykonané práce a ani úhrady za ich odstránenie.

Zhotoviteľ je zároveň povinný zabezpečiť, aby subdodávateľ nezadal ďalšiemu subdodávateľovi žiadne práce a služby na vykonaní časti diela jemu zadanej zhotoviteľom (uvedené sa nevzťahuje na dodávku zariadení alebo materiálov, prípadne na montáž zariadenia).

Zhotoviteľ prehlasuje, že on, jeho zamestnanci, alebo jeho subdodávatelia sú držiteľmi všetkých potrebných oprávnení a kvalifikácií požadovaných na výkon daných prác. Pri výkone diela prostredníctvom subdodávateľov je zhotoviteľ plne zodpovedný voči objednávateľovi za včasné a riadne vykonanie diela, akoby ho vykonával sám.

* 1. Zhotoviteľ je oprávnený použiť projekt stavby len pre zhotovenie predmetu zmluvy.
	2. Zhotoviteľ si zabezpečí možnosť napojenia na odber elektrickej energie a úžitkovej vody. Náklady na úhradu spotrebovaných energií hradí zhotoviteľ a sú súčasťou zmluvnej ceny podľa čl. V tejto zmluvy.

**Článok VIII.**

**Stavebný denník**

8.1. Zhotoviteľ je povinný viesť na stavbe stavebný denník v súlade so stavebným zákonom a vyhláškou Ministerstva životného prostredia Slovenskej republiky č. 453/2000 Z. z., ktorou sa vykonávajú niektoré ustanovenia stavebného zákona, odo dňa začatia prác až do odstránenia poslednej chyby, resp. nedorobku, zisteného pri kolaudácii stavby. Stavebný denník sa musí nachádzať na stavbe a musí byť trvale prístupný. Zápisy do neho robí zhotoviteľ v deň, kedy boli práce vykonané alebo nastali okolnosti, ktoré je potrebné riešiť.

8.2. Okrem zástupcov zhotoviteľa, objednávateľa a projektanta môžu do stavebného denníka vykonávať záznamy poverení zástupcovia príslušných orgánov štátnej správy.

8.3. Zápisy v stavebnom denníku sa nepovažujú za zmenu zmluvy, ale slúžia ako podklad pre vyhotovenie dodatkov k zmluve v súlade so zákonom o verejnom obstarávaní.

**Článok IX.**

**Zmluvné pokuty**

9.1. V prípade omeškania zhotoviteľa so zhotovením diela, z dôvodov na jeho strane, má objednávateľ nárok na zmluvnú pokutu vo výške 0,05 % z ceny diela uvedenej s DPH v článku IV. bod 4.2. tejto zmluvy za každý aj začatý deň omeškania.

9.2. Za omeškanie s odstránením chýb, reklamovaných v záručnej dobe sa zhotoviteľ zaväzuje zaplatiť 75,00 EUR denne až do ich odstránenia, a to za každú chybu zvlášť.

9.3. Objednávateľ zaplatí zhotoviteľovi za omeškanie s úhradou faktúry zmluvnú pokutu vo výške 0,005 % z fakturovanej ceny za každý aj začatý deň omeškania.

9.4. V prípade, ak zhotoviteľ poruší povinnosť uvedenú v článku X. bod 10.9. tejto zmluvy, objednávateľ má právo uplatniť si voči zhotoviteľovi zmluvnú pokutu vo výške 1 % z ceny diela  uvedenej s DPH v článku IV. bod 4.2. tejto zmluvy.

9.5. Zaplatenie zmluvnej pokuty nevylučuje povinnosť zhotoviteľa uhradiť objednávateľovi škodu, ktorá vznikla nesplnením záväzkov, ktoré pre neho zo zmluvného vzťahu vyplývajú.

9.6. Uplatnenie zmluvných pokút bude vykonané písomnou formou.

**Článok X.**

**Ostatné ustanovenia, trvanie zmluvy a ukončenie zmluvného vzťahu**

10.1. Zmluvné strany sa zaväzujú, že obchodné a technické informácie, ktoré si navzájom poskytli, nepoužijú na iné účely ako pre plnenie podmienok tejto zmluvy.

10.2. Zhotoviteľ prehlasuje, že zabezpečí pokrytie všetkých činností vyplývajúcich z plnenia tejto zmluvy zamestnancami s potrebnými osvedčeniami a oprávneniami v zmysle platnej legislatívy.

10.3. Zhotoviteľ bude pri plnení predmetu tejto zmluvy postupovať s odbornou starostlivosťou. Zaväzuje sa dodržiavať všeobecne záväzné právne predpisy, technické normy a podmienky tejto zmluvy. Zhotoviteľ sa bude riadiť východiskovými podkladmi objednávateľa, pokynmi objednávateľa, zápismi a dohodami oprávnených pracovníkov zmluvných strán.

10.4. Riadne ukončenie zmluvného vzťahu zo zmluvy nastane splnením záväzkov zmluvných strán.

10.4.1. Mimoriadne ukončenie zmluvného vzťahu vyplývajúceho zo zmluvy nastáva dohodou zmluvných strán v písomnej forme alebo odstúpením od zmluvy. V prípade akéhokoľvek spôsobu skončenia zmluvného vzťahu medzi objednávateľom a zhotoviteľom, objednávateľ vysporiada dovtedy vzniknuté pohľadávky zhotoviteľa podľa bodu 10.4.2. tejto zmluvy.

10.4.2. Vysporiadanie pohľadávok z titulu odstúpenia od zmluvy:

a) časť dodaného a zhotoveného predmetu zmluvy a uhradená objednávateľom zostáva vlastníctvom objednávateľa;

b) objednávateľ je ďalej povinný uhradiť zhotoviteľovi cenu tých častí predmetu zmluvy, ktoré boli riadne dodané, zhotovené, resp. poskytnuté a prebraté objednávateľom do dňa nadobudnutia účinnosti odstúpenia od zmluvy;

c) zhotoviteľ vystaví vyúčtovaciu faktúru do 21 dní od nadobudnutia účinnosti odstúpenia od zmluvy. Pre splatnosť faktúry sa primerane uplatnia ustanovenia Čl. V. tejto Zmluvy.

10.5. Objednávateľ je oprávnený odstúpiť od zmluvy:

* ak zhotoviteľ bezdôvodne odmietne prevziať stavenisko,
* ak zhotoviteľ nedodržiava kvalitu vykonávaného diela podľa STN a objednávateľom zistené chyby neodstráni v dohodnutých termínoch,
* ak zhotoviteľ opakovane porušuje svoje záväzky vyplývajúce z tejto zmluvy,
* ak zhotoviteľ zastaví realizáciu predmetu zmluvy z dôvodov na strane zhotoviteľa, pričom toto zastavenie realizácie predmetu zmluvy nie je z dôvodov na strane objednávateľa,
* ak na majetok zhotoviteľa bude vyhlásený konkurz alebo reštrukturalizácia, resp. ak dôjde k zastaveniu konkurzného konania pre nedostatok majetku, alebo vstupu zhotoviteľa do likvidácie,
* ak zhotoviteľ opakovane dodá predmet zmluvy alebo jeho časť s vadami (vady v množstve, v akosti, vo vyhotovení, v dodaní iného tovaru ako určuje zmluva, vady v dokladoch potrebných k užívaniu) a s právnymi vadami,
* ak bude dodanie predmetu zmluvy alebo jeho časti zhotoviteľom v omeškaní voči časovému harmonogramu o viac ako 20 kalendárnych dní,
* ak dôjde k inému podstatnému porušenie podľa textu zmluvy.

10.6. Zhotoviteľ je oprávnený odstúpiť od zmluvy:

* ak objednávateľ neplní zmluvné záväzky, a tým zhotoviteľovi znemožňuje vykonanie diela, a to ani po predchádzajúcom písomnom upozornení a poskytnutí dodatočnej primeranej lehoty, v dĺžke minimálne pätnásť (15) pracovných dní na nápravu.

10.7. Omeškanie zmluvných strán v zmysle § 365 a 370 Obchodného zákonníka je považované za podstatné porušenie zmluvnej povinnosti v zmysle § 345 Obchodného zákonníka a oprávňuje na jednostranné odstúpenie od zmluvy obe zmluvné strany.

10.8. Odstúpenie od zmluvy musí byť oznámené písomne. V odstúpení musí byť uvedený dôvod, pre ktorý zmluvná strana od zmluvy odstupuje.

10.9. V prípade, že dôjde k okolnostiam uvedeným v bodoch 10.4., resp. 10.5. tohto článku zmluvy, vykonané práce budú odúčtované faktúrou. Objednávateľ uhradí náklady, ktoré preukázateľne zhotoviteľovi vznikli a boli zahrnuté v zmluvnej cene rozpracovaného diela.

10.10. Zhotoviteľ je povinný strpieť výkon kontroly/auditu súvisiaceho s dodávanými stavebnými prácami kedykoľvek počas platnosti a účinnosti zmluvy o poskytnutí nenávratného finančného príspevku, a to oprávnenými osobami na výkon tejto kontroly/auditu a poskytnúť im všetku potrebnú súčinnosť.

10.11. Oprávnené osoby na výkon kontroly/auditu v zmysle bodu 10.10. tohto článku zmluvy sú najmä:

1. poskytovateľ a ním poverené osoby,
2. útvar vnútorného auditu riadiaceho orgánu alebo sprostredkovateľského orgánu a nimi poverené osoby,
3. Najvyšší kontrolný úrad SR a ním poverené osoby,
4. orgán auditu, jeho spolupracujúce orgány (Úrad vládneho auditu) a osoby poverené na výkon kontroly/auditu,
5. splnomocnení zástupcovia Európskej Komisie a Európskeho dvora audítorov,
6. orgán zabezpečujúci ochranu finančných záujmov EÚ,
7. osoby prizvané orgánmi uvedenými v písmenách a) až f) v súlade s príslušnými právnymi predpismi SR a právnymi aktmi EÚ.

10.12. Riadne ukončenie zmluvného vzťahu zo Zmluvy nastane splnením záväzkov Zmluvných strán.

**Článok XI.**

**Vyššia moc**

11.1 Žiadna zo zmluvných strán nie je zodpovedná za nesplnenie povinností stanovených touto Zmluvou alebo za oneskorenie tohto plnenia, pokiaľ bolo spôsobené okolnosťami vylučujúcimi zodpovednosť (ďalej len „vyššia moc“).

11.2. Pre účely tejto Zmluvy sa za vyššiu moc považujú mimoriadne okolnosti brániace dočasne alebo trvalo splneniu v nej stanovených povinností, pokiaľ nastali po jej uzatvorení nezávisle na vôli povinnej strany a pokiaľ nemohli byť tieto okolnosti alebo ich následky povinnou stranou odvrátené, ani pri vynaložení všetkého úsilia, ktoré je rozumné v danej situácii požadovať. Zmluvná strana, ktorá sa dozvie o existencii udalosti vyššej moci, je povinná o tom bezodkladne písomne informovať druhú zmluvnú stranu. Ak udalosť vyššej moci trvá viac ako 120 dní odo dňa jej oznámenia druhej zmluvnej strane, má každá zmluvná strana právo odstúpiť od tejto Zmluvy.

11.3. Konkrétne sa za vyššiu moc v zmysle tejto Zmluvy považujú – vojna, nepriateľské akcie, invázia, činy cudzích nepriateľov, vzbura, revolúcia, povstanie, pandémia, vojenský puč, násilné prevzatie moci, občianska vojna, radiácia, kontaminácia rádioaktivitou z jadrových palív a jadrových odpadkov, rádioaktívne toxické výbušniny alebo iné nebezpečné vlastnosti akýchkoľvek jadrových výbušných zariadení alebo ich jadrových komponentov, tlakové vlny spôsobené lietadlami alebo inými vzdušnými objektmi, výtržnosti, občianske nepokoje, rozvrat, pokiaľ sa netýkajú len zamestnancov Zhotoviteľa alebo jeho subdodávateľov, účinky prírodných síl, ktoré sa nedali predvídať, a preto ani skúsený Zhotoviteľ nemohol proti nim podniknúť náležité opatrenia.

11.4. Za vyššiu moc sa však nepokladá bežne nepriaznivé počasie, nepokladajú sa ani okolnosti, ktoré vyplývajú z osobných, najmä hospodárskych pomerov povinnej strany a ďalej prekážky plnenia, ktoré bola táto strana povinná prekonať alebo odstrániť podľa tejto Zmluvy, obchodných zvyklostí alebo všeobecne záväzných právnych predpisov, zmena meny štátu, kde sa zhotovuje stavba, alebo pokiaľ môže dôsledky svojej zodpovednosti zmluvne previesť na tretiu osobu.

**Článok XII.**

**Záverečné ustanovenia**

12.1. Táto zmluva nadobúda platnosť dňom jej podpisu oboma zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv vedenom Úradom vlády Slovenskej republiky po splnení nasledovnej odkladacej podmienky:

* Zmluva nadobudne účinnosť po ukončení finančnej kontroly, ak poskytovateľ príspevku z fondov EÚ neidentifikoval nedostatky, ktoré by mali alebo mohli mať vplyv na výsledok VO, pričom rozhodujúci je dátum doručenia správy z kontroly prijímateľovi. Ak boli v rámci finančnej kontroly VO identifikované nedostatky, ktoré mali alebo mohli mať vplyv na výsledok VO, zmluva nadobudne účinnosť momentom súhlasu prijímateľa s výškou ex ante finančnej opravy uvedenej v správe z kontroly a kumulatívneho splnenia podmienky na uplatnenie ex ante finančnej opravy podľa Metodického pokynu CKO č. 5, ktorý upravuje postup pri určení finančných opráv za VO.

O nadobudnutí účinnosti zmluvy o dielo sa objednávateľ zaväzuje bezodkladne informovať zhotoviteľa.

12.2. Zmluva môže byť zmenená len písomnými dodatkami, podpísanými oprávnenými zástupcami zmluvných strán. Zmeny a doplnky obsahu zmluvy možno uskutočniť len písomne po predchádzajúcej dohode obidvoch zmluvných strán a pri dodržaní postupov pri uzatváraní dodatkov podľa § 18 zákona o verejnom obstarávaní, inak je zmena či doplnenie zmluvy neplatné.

12.3. Pokiaľ v zmluve nie je dohodnuté niečo iné, platia pre zmluvný vzťah ňou založený ustanovenia Obchodného zákonníka.

12.4. Neoddeliteľnou súčasťou tejto zmluvy je Príloha č. 1 – podrobný rozpočet podľa výkazu výmer v tlačenej podobe a v elektronickej podobe (vo formáte MS Excel). Zhotoviteľ je povinný predložiť elektronickú verziu podrobného rozpočtu objednávateľovi (vo formáte MS Excel), ako aj predkladať v elektronickej verzii (vo formáte MS Excel) každú zmenu tohto podrobného rozpočtu, ku ktorej dôjde počas realizácie predmetu zmluvy a Príloha č. 2 – Zoznam známych subdodávateľov.

12.5. Zmluvné strany si zmluvu prečítali, porozumeli a na znak súhlasu s jej obsahom dobrovoľne vlastnoručne podpísali.

12.6. Zmluvné strany prehlasujú, že sú spôsobilí k právnym úkonom a ich zmluvná voľnosť nie je ničím obmedzená.

12.7. Zmluva je vyhotovená v 5 exemplároch, z ktorých tri sú určené pre objednávateľa a dva pre zhotoviteľa.

V ......................., dňa ....................... V ...................., dňa .......................

Za zhotoviteľa: Za objednávateľa:

....................... ....................................................

....................... Ing. Ján Ragan

konateľ primátor mesta

Príloha č. 1 – podrobný rozpočet podľa výkazu výmer v tlačenej podobe a v elektronickej podobe (vo formáte MS Excel)

Príloha č. 2 – Zoznam známych subdodávateľov (predkladá úspešný uchádzač pri podpise ZoD)

Príloha č.2

**Zoznam známych subdodávateľov**

|  |  |  |  |  |  |
| --- | --- | --- | --- | --- | --- |
| **P.č.** | **Subdodávateľ**(obchodné meno, sídlo alebo miesto podnikania, IČO, osoba oprávnená konať za subdodávateľa v rozsahu meno a priezvisko, adresa pobytu, dátum narodenia) | **Kontaktná osoba**(Meno a Priezvisko, tel.číslo, email) | **Popis prác vykonávaných****subdodávateľom**(odkaz na stavebný objekt, jeho časť, prípadne položky) | **Podiel plnenia zmluvy v % z celkového objemu stavebných prác** | **Podiel plnenia zmluvy** vo finan.vyjadrení v EUR bez DPH |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |